Toshkentda iyun oyining oxirida bo‘lib o‘tishi kutilayotgan Shanxay Hamkorligi tashkiloti sammiti oldidan favqulodda holatlarni oldini olish va ularning oqibatlarini bartaraf etish bo‘yicha maxsus taktik o‘quv-mashg‘ulotlari bo‘lib o‘tmoqda. "Toshkent shahrida Ichki ishlar bosh boshqarmasi kuchlari tomonidan manfaatdor vazirlik va idoralar bilan hamkorlikda favqulodda holatlarni oldini olish va bartaraf etish bo‘yicha maxsus-taktik o‘quv mashg‘ulotlari kompleksi o‘tkazilmoqda", deyiladi IIV sayti xabarida. O‘quv mashg‘ulotlarining rejasi va tafsilotlari e’lon qilinmagan. Mashg‘ulotlar sammit boshlanishiga qadar davom etishi aytilgan. O‘tgan dam olish kunlari ushbu o‘quv-mashg‘ulotlari tufayli Toshkentning markaziy ko‘chalaridan bir nechasi vaqtincha yopib qo‘yilgan.